62022TJ0208_RES
Zadeva T-208/22
Kinda Makhlouf
proti
Svetu Evropske unije
Sodba Splošnega sodišča (deveti razširjeni senat) z dne 17. julija 2024
„Skupna zunanja in varnostna politika – Omejevalni ukrepi, ki so bili sprejeti glede na razmere v Siriji – Zamrznitev sredstev in gospodarskih virov – Omejitev glede vstopa na ozemlje držav članic – Seznam oseb, subjektov in organov, za katere velja zamrznitev sredstev in gospodarskih virov ali omejitev glede vstopa na ozemlje držav članic – Uvrstitev imena tožeče stranke na seznam in njegova ohranitev na njem – Dedič osebe, na katero se nanašajo omejevalni ukrepi – Pravica do obrambe – Napaka pri presoji – Sorazmernost – Lastninska pravica – Svoboda gibanja in prebivanja v državah članicah – Pravica do družinskega življenja – Nepogodbena odgovornost“
Sodni postopek – Sklep ali uredba, s katero je med postopkom nadomeščen izpodbijani akt – Vloga za prilagoditev tožbe – Pogoji
(Poslovnik Splošnega sodišča, člen 86(1))
(Glej točki 25 in 29.)
Sodni postopek – Sklep ali uredba, s katero je med postopkom nadomeščen izpodbijani akt – Vloga za prilagoditev tožbe – Obveznost tožeče stranke, da predloži ta predlog s prilagojenimi tožbenimi razlogi in trditvami – Neobstoj, razen v primeru bistvenih razlik med dvema aktoma – Obveznost preverjanja, ki jo ima Splošno sodišče
(Poslovnik Splošnega sodišča, člen 86(1) in (4))
(Glej točke od 35 do 37.)
Sodni postopek – Prilagoditev predlogov med postopkom – Formalne zahteve – Kratek povzetek navajanih razlogov – Prenos prvotnih tožbenih razlogov – Pogoji
(Poslovnik Splošnega sodišča, člen 86(4))
(Glej točki 38 in 39.)
Pravo Evropske unije – Načela – Pravica do obrambe – Pravica do učinkovitega sodnega varstva – Omejevalni ukrepi – Obveznost obvestitve o posamičnih in posebnih razlogih, ki upravičujejo sprejete odločitve – Pravica do izjave pred sprejetjem takih ukrepov – Omejitve – Pogoji
(Listina Evropske unije o temeljnih pravicah, člen 41(2)(a); Sklep Sveta 2013/255/SZVP, kakor je bil spremenjen s Sklepom (SZVP) 2022/242, Priloga; uredbi Sveta št. 36/2012 in 2022/237)
(Glej točke od 51 do 54, 56, 58 in 61.)
Pravo Evropske unije – Načela – Pravica do obrambe – Pravica do izjave – Obveznost institucij, da sprejmejo stališče zadevnih strank – Neobstoj – Obveznost odgovoriti na vse trditve strank – Neobstoj
(Listina Evropske unije o temeljnih pravicah, člen 41(2))
(Glej točko 68.)
Evropska unija – Sodni nadzor nad zakonitostjo aktov institucij – Omejevalni ukrepi proti Siriji – Obseg nadzora – Dokaz o utemeljenosti ukrepa – Obveznost pristojnega organa Unije, da v primeru izpodbijanja dokaže utemeljenost razlogov, sprejetih v zvezi z zadevnimi osebami ali subjekti
(Listina Evropske unije o temeljnih pravicah, člen 47; Sklep Sveta 2013/255/SZVP, kakor je bil spremenjen s sklepoma (SZVP) 2022/242 in (SZVP) 2023/1035, Priloga; uredbe Sveta št. 36/2012, 2022/237 in 2023/1027)
(Glej točke od 76 do 82.)
Evropska unija – Sodni nadzor nad zakonitostjo aktov institucij – Omejevalni ukrepi proti Siriji – Obseg nadzora – Uvrstitev tožeče stranke na seznam v prilogi k izpodbijanemu sklepu zaradi njene pripadnosti družini Assad ali Makhlouf – Dokumenti, ki so dostopni javnosti – Dokazna vrednost
(Listina Evropske unije o temeljnih pravicah, člen 47; Sklep Sveta 2013/255/SZVP, kakor je bil spremenjen s sklepoma (SZVP) 2022/242 in (SZVP) 2023/1035, Priloga; uredbe Sveta št. 36/2012, 2022/237 in 2023/1027)
(Glej točke 83, 86, 87 in od 121 do 123.)
Skupna zunanja in varnostna politika – Posebni omejevalni ukrepi proti nekaterim osebam in subjektom glede na razmere v Siriji – Sklep 2013/255/SZVP in Uredba št. 36/2012 – Domneva, da v Siriji delujoči vodilni poslovneži ter člani družin Assad ali Makhlouf podpirajo sirski režim – Dopustnost – Pogoji
(Sklep Sveta 2013/255/SZVP, kakor je bil spremenjen s Sklepom (SZVP) 2015/1836, člen 27(1) ter (2)(a) in (b), ter 28(1) in (2); uredbi Sveta št. 36/2012 in 2015/1828, člen 15(1)(a) in (1a)(b))
(Glej točke od 89 do 92 in 94.)
Skupna zunanja in varnostna politika – Posebni omejevalni ukrepi proti nekaterim osebam in subjektom glede na razmere v Siriji – Sklep 2013/255/SZVP in Uredba št. 36/2012 – Domneva, da člani družin Assad in Makhlouf podpirajo sirski režim – Dopustnost – Pogoji – Izpodbojna domneva – Nasprotni dokaz – Neobstoj
(Sklep Sveta 2013/255/SZVP, kakor je bil spremenjen s Sklepom (SZVP) 2015/1836, člena 27, od (1) do (3), in 28, od (1) do (3); uredbi Sveta št. 36/2012 in 2015/1828, člen 15(1)(a) ter (1a)(b) in (1b))
(Glej točke 93, od 95 do 98, od 101 do 104, 114, 116 in 125.)
Skupna zunanja in varnostna politika – Omejevalni ukrepi proti Siriji – Zamrznitev sredstev oseb, subjektov ali organizacij, povezanih s sirskim režimom – Omejitve lastninske pravice – Kršitev načela sorazmernosti – Neobstoj
(Člena 5(4) in 29 PEU; člen 215 PDEU; Listina Evropske unije o temeljnih pravicah, člena 17 in 52(1); Sklep Sveta 2013/255/SZVP, kakor je bil spremenjen s sklepoma (SZVP) 2022/242 in (SZVP) 2023/1035, člen 28(6); uredbe Sveta št. 36/2012, 2022/237 in 2023/1027, člen 16)
(Glej točke od 131 do 155 in 160.)
Skupna zunanja in varnostna politika – Omejevalni ukrepi proti Siriji – Zamrznitev sredstev oseb, subjektov ali organizacij, povezanih s sirskim režimom – Omejitve pravice do spoštovanja zasebnega in družinskega življenja – Kršitev načela sorazmernosti – Neobstoj
(Člena 5(4) in 29 PEU; člen 215 PDEU; Listina Evropske unije o temeljnih pravicah, člena 7 in 52(1); Sklep Sveta 2013/255/SZVP, kakor je bil spremenjen s sklepoma (SZVP) 2022/242 in (SZVP) 2023/1035, člena 27(9) in 34; uredbe Sveta št. 36/2012, 2022/237 in 2023/1027, člen 32(4))
(Glej točke 163 in od 168 do 183.)
Nepogodbena odgovornost – Pogoji – Nezakonitost – Škoda – Vzročna zveza – Kumulativni pogoji
(Člen 340, drugi odstavek, PDEU)
(Glej točke 187, 191 in 192.)
Povzetek
Splošno sodišče je s sodbo zavrnilo ničnostno tožbo, ki jo je Kinda Makhlouf vložila zoper akte, s katerimi je bilo njeno ime uvrščeno na seznama oseb, ki imajo koristi od sirskega režima ali ga podpirajo in za katere zato veljajo omejevalni ukrepi. Med drugim je pojasnilo obseg merila pripadnosti družini iz Sklepa 2013/255 (
1
) o omejevalnih ukrepih proti Siriji, ter pravila v zvezi z dokaznim bremenom in ovrženjem domneve, ki je bila vzpostavljena s tem sklepom.
Kinda Makhlouf je ena od hčera Mohammeda Makhloufa, poslovneža s sirskim državljanstvom, ki je umrl 12. septembra 2020 in katerega ime je bilo uvrščeno na seznam oseb in subjektov, za katere veljajo omejevalni ukrepi, ki jih je Svet Evropske unije sprejel leta 2011. (
2
)
Ime tožeče stranke je bilo 21. februarja 2022 (
3
) na zadevna seznama uvrščeno z naslednjo obrazložitvijo: „[H]či Mohammeda Makhloufa. Članica družine Makhlouf.“ Uvrstitev je temeljila na merilu pripadnosti družinam Assad in Makhlouf iz člena 27(2)(b) in člena 28(2)(b) Sklepa 2013/255, kakor je bil spremenjen s Sklepom 2015/1836, ter člena 15(1a)(b) Uredbe št. 36/2012, (
4
) kakor je bila spremenjena z Uredbo 2015/1828. Svet se je pri tem oprl na sklep o uvedbi zapuščinskega postopka po Mohammedu Makhloufu, ki ga je 27. septembra 2020 izdalo sirsko sodišče in ga tožeča stranka – pokojnikova dedinja – ni izpodbijala. Ime tožeče stranke je bilo na spornih seznamih med drugim ohranjeno 25. maja 2023. (
5
)
Presoja Splošnega sodišča
Tožeča stranka meni, da sprejetje omejevalnih ukrepov proti njej ne bi smelo temeljiti zgolj na njeni pripadnosti družini Makhlouf. Splošno sodišče je v zvezi s tem najprej ugotovilo, da so konkretna merila za uvrščanje različnih kategorij oseb iz Sklepa 2013/255, kakor je bil spremenjen s Sklepom 2015/1836, (
6
) neodvisna od splošnega merila povezanosti s sirskim režimom iz navedenega sklepa. (
7
) Zato zgolj to, da nekdo spada v eno od kategorij zadevnih oseb, zadostuje za sprejetje zadevnih omejevalnih ukrepov, ne da bi bilo treba dokazati podporo zadevnih oseb trenutnemu sirskemu režimu ali koristi, ki jih imajo od njega. Splošno sodišče je na podlagi navedenega sklepalo, da je merilo družinske pripadnosti objektivno, avtonomno in zadostno merilo za utemeljitev sprejetja omejevalnih ukrepov proti „članom družin[e] […] Makhlouf.“ Zadevne osebe pa se ne smejo uvrstiti na sporna seznama, če obstaja dovolj informacij o tem, da niso povezane s sirskim režimom ali nimajo vpliva nanj ali ne pomenijo realne nevarnosti za izognitev omejevalnim ukrepom. (
8
) Splošno sodišče je v zvezi s tem spomnilo, da bi morala tožeča stranka v okviru izpodbijanja izpodbijanih aktov predložiti dokaze, s katerimi bi ovrgla izpodbojno domnevo o povezanosti s sirskim režimom na podlagi družinske pripadnosti.
Splošno sodišče je v obravnavani zadevi v zvezi s trditvami tožeče stranke in predloženimi dokazi, ki se nanašajo, prvič, na njeno zasebno in družinsko življenje, in drugič, na domnevno pretrganje odnosov med družino Makhlouf in sirskim režimom, ugotovilo, da s temi dokazi ni mogoče ovreči domneve o povezanosti s sirskim režimom.
Splošno sodišče je podobno ugotovilo v zvezi z obremenilnimi dokazi iz dopolnilne dokazne dokumentacije, ki jo je Svet 31. maja 2022 posredoval tožeči stranki. Med njimi je med drugim v članku Financial Timesa navedeno, da so tožeča stranka in drugi bližnji člani družine Makhlouf v Rusiji kupovali stanovanja s pomočjo posojil in finančnih malverzacij, s katerimi so lahko sredstva preusmerili iz Sirije in se s tem izognili omejevalnim ukrepom, ki jih je sprejela Unija. Ker tožeča stranka ni izpodbijala teh informacij, iz katerih je razvidna tudi povezanost tožeče stranke z drugimi člani družine Makhlouf, zoper katere veljajo isti omejevalni ukrepi, ni pojasnila izvora sredstev, ki so ji med drugim omogočila nakup nepremičnine v Rusiji. Zato Splošno sodišče ugotavlja, prvič, da izpodbijana akta temeljita na dovolj trdni dejanski podlagi, in drugič, da tožeča stranka ni ustrezno ovrgla domneve o povezanosti s sirskim režimom. Ker v zvezi z izpodbijanimi akti ni bila storjena napaka pri presoji, je tožbo zavrnilo.
(
1
)	Sklep Sveta 2013/255/SZVP z dne 31. maja 2013 o omejevalnih ukrepih proti Siriji (UL 2013, L 147, str. 14), kakor je bil spremenjen s Sklepom Sveta (SZVP) 2015/1836 z dne 12. oktobra 2015 (UL 2015, L 266, str. 75).
(
2
)	Glej Izvedbeni sklep Sveta 2011/488/SZVP z dne 1. avgusta 2011 o izvajanju Sklepa 2011/273/SZVP o omejevalnih ukrepih proti Siriji (UL 2011, L 199 I, str. 74) in Izvedbeno uredbo Sveta (EU) št. 755/2011 z dne 1. avgusta 2011 o izvajanju Uredbe (EU) št. 442/2011 o omejevalnih ukrepih glede na razmere v Siriji (UL 2011, L 199 I, str. 33). Ime Mohammeda Makhloufa je bilo z navedenih seznamov izbrisano z Izvedbenim sklepom Sveta (SZVP) 2022/306 z dne 24. februarja 2022 o izvajanju Sklepa 2013/255/SZVP (UL 2022, L 46, str. 95) in Izvedbeno uredbo Sveta (EU) 2022/299 z dne 24. februarja 2022 o izvajanju Uredbe (EU) št. 36/2012 (UL 2022, L 46, str. 1).
(
3
)	Izvedbeni sklep Sveta (SZVP) 2022/242 z dne 21. januarja 2022 o izvajanju Sklepa 2013/255/SZVP o omejevalnih ukrepih proti Siriji (UL 2022, L 40, str. 26) in Izvedbena uredba Sveta (EU) 2022/237 z dne 21. februarja 2022 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2022, L 40, str. 6).
(
4
)	Uredba Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (UL 2012, L 16, str. 1), kakor je bila spremenjena z Uredbo Sveta (EU) 2015/1828 z dne 12. oktobra 2015 (UL 2015, L 266, str. 1).
(
5
)	Sklep Sveta (SZVP) 2023/1035 z dne 25. maja 2023 o spremembi Sklepa 2013/255 (UL 2023, L 139, str. 49) in Izvedbena uredba Sveta (EU) 2023/1027 z dne 25. maja 2023 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2023, L 139, str. 1).
(
6
)	Glej člen 27(2)(b) Sklepa 2013/255, kakor je bil spremenjen s Sklepom 2015/1836.
(
7
)	Glej člen 27(1) in člen 28(1) Sklepa 2013/255, kakor je bil spremenjen s Sklepom 2015/1836.
(
8
)	Glej člen 27(3) in člen 28(3) Sklepa 2013/255, kakor je bil spremenjen s Sklepom 2015/1836.